**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind însușirea unor documentații cadastrale privind imobilele situate în Municipiul Cluj-Napoca, str. Traian Vuia nr. 216 și în Orașul Huedin, str. Câmpului**

**nr. 7 și str. Avram Iancu f.n.**

 Consiliul Judeţean Cluj întrunit în şedinţă ordinaraă;

 Având în vedere Referatul de aprobare nr. 30187/2018 la Proiectul de hotărâre privind însușirea unor documentații cadastrale privind imobilele situate în Municipiul Cluj-Napoca, str. Traian Vuia nr. 216 și în Orașul Huedin, str. Câmpului nr. 7 și str. Avram Iancu f.n., propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 30187/2018 şi de Rapoartele Comisiilor de specialitate nr. 3 și 5;

Luând în considerare:

* art. 3 alin. (2), ale art. 58 alin. (1) și (3) și ale art. 59 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141, ale art. 148 alin (1), ale art. 151 alin. (13), ale art. 221 și ale art. 226 din Regulamentul de organizare și funcțioanre a Consiliului Județean Cluj, aprobat prin Hotărârea Consiliului Județean Cluj nr. 143/2016;

 În conformitate cu prevederile:

* art. 10, ale art. 91 alin. (1) lit. c), ale art. 119-120 și ale art. 122-123 din Legea administraţiei publice locale nr. 215/2001, republicată, cu modificările şi completările ulterioare;
* art. 858 -870, ale art. 879, ale art. 881, ale art. 884 și ale art. 885 din Legea privind Codul civil nr. 287/2009, republicată, cu modificările şi completările ulterioare;
* Legii privind bunurile proprietate publică nr. 213/1998, cu modificările şi completările ulterioare;
* art. 28 alin. (1) şi (5) și ale art. 41 alin. (5) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Legii privind societățile nr. 31/1990, republicată, cu modificările și completările uterioare;
* Legii privind registrul comerțului nr. 26/1990, republicată, cu modificările și completările ulterioare;
* Ordinului Directorului general al Agenţiei Naţionale de Cadastru şi Publicitate Imobiliară nr. 700/2014 pentru aprobarea Regulamentului de avizare, recepţie şi înscriere în evidenţele de cadastru şi carte funciară, cu modificările şi completările ulterioare;

Fiind îndeplinite prevederile cuprinse la art. 94-98 coroborate cu cele ale art. 44-46 din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 97 alin. (1) şi prin art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare;

**hotărăşte:**

**Art. 1.** Se însuşesc documentaţiile cadastrale de primă înscriere cu privire la imobilele situate în Municipiul Cluj-Napoca, str. Traian Vuia nr. 216 și în Orașul Huedin, str. Câmpului nr. 7 și str. Avram Iancu f.n., documentaţii cuprinse în **anexele nr. 1 - 3** care fac parte integrantă din prezenta hotărâre.

**Art. 2.** Se emite acordul Judeţului Cluj pentru pentru înscrierea în cartea funciară a documentaţiei cadastrale pentru imobilul situat în Muncipiul Cluj-Napoca str. Traian Vuia nr. 216, cuprinsă în anexa nr. 1 la prezenta hotărâre, care cuprinde următoarele operațiuni:

1. înscrierea construcțiilor C1 - C7 în evidențele de cadastru și publicitate imobiliară;
2. înscrierea suprafeței de teren de 4.470 mp aferent construcțiilor C1 - C7 în evidențele de cadastru și publicitate imobiliară, conform măsurătorilor efectuate;
3. înscrierea dreptului de proprietate publică a Județului Cluj și a dreptului de administrare al Consiliului Județean Cluj asupra construcțiilor C1 - C7 și terenului de 4.470 mp.

**Art. 3.** Se emite acordul Judeţului Cluj pentru pentru înscrierea în cartea funciară a documentaţiei cadastrale pentru imobilul situat în Orașul Huedin str. Câmpului nr. 7, cuprinsă în anexa nr. 2 la prezenta hotărâre, care cuprinde următoarele operațiuni:

1. înscrierea construcțiior C1 - C5 în evidențele de cadastru și publicitate imobiliară;
2. înscrierea suprafeței de teren de 10.665 mp aferent construcțiilor C1 - C5 în evidențele de cadastru și publicitate imobiliară, conform măsurătorilor efectuate;
3. înscrierea dreptului de proprietate publică a Județului Cluj și a dreptului de administrare al Consiliului Județean Cluj asupra construcțiilor C1 - C5 și terenului de 10.665 mp.

**Art. 4.** Se emite acordul Judeţului Cluj pentru pentru înscrierea în cartea funciară a documentaţiei cadastrale pentru imobilul situat în Orașul Huedin, str. Avram Iancu f.n., cuprinsă în anexa nr. 3 la prezenta hotărâre, care cuprinde următoarele operațiuni:

1. înscrierea construcțiior C1 - C4 în evidențele de cadastru și publicitate imobiliară;
2. înscrierea suprafeței de teren de 8.061 mp aferent construcțiilor C1 - C4 în evidențele de cadastru și publicitate imobiliară, conform măsurătorilor efectuate;
3. înscrierea dreptului de proprietate publică a Județului Cluj și a dreptului de administrare al Consiliului Județean Cluj asupra construcțiilor C1 - C4 și terenului de 8.061 mp.

 **Art. 5.** **(1)** Hotărârea Consiliului Județean Cluj nr. 45/2006 privind aprobarea inventarului bunurilor imobile, proprietate publică a Județului Cluj aflate în administrarea Regiei Autonome a Drumurilor Județene, cu modificările ulterioare, se modifică după cum urmează:

 1. Anexa se modifică și se înlocuiește cu **anexa nr. 4** care face parte integrantă din prezenta hotărâre.

 **(2)** După înscrierea în cartea funciară a bunurilor imobile cuprinse în anexa nr. 4 la prezenta hotărâre se vor promova actele admnistrative de modificare și completare a Hotărârii Consiliului Județean Cluj nr. 137/2014 privind aprobarea majorarii capitalului social al Societatii Drumuri si Poduri Judetene Cluj S.A. prin aportul in natura al unor bunuri .

**Art. 6.** Se mandatează Președintele Consiliului Județean Cluj, precum și persoana fizică autorizată Claudiu Bondor, pentru depunerea la Oficiul de Cadastru și Publicitate Imobiliară Cluj a documentațiilor cadastrale elaborate pentru imobilele care fac obiectul prezentei hotărâri.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția de Administrare a Domeniului Public și Privat al Județului Cluj, precum societatea de Drumuri și Poduri Județene Cluj S.A.

**Art. 8.** Prezenta hotărâre se comunică prin intermediul secretarului judeţului, în termenul prevăzut de lege Direcției de Administrare a Domeniului Public și Privat al Județului Cluj; societății Drumuri și Poduri Județene Cluj S.A., precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

 **PREŞEDINTE, SECRETAR AL JUDEŢULUI,**

 **Alin Tişe Simona Gaci**

**Nr. 260 din 31 octombrie 2018**

*Prezenta hotărâre a fost adoptată cu respectarea prevederilor legale privind majoritatea de voturi, astfel: 36 voturi “pentru”. Consilieri judeţeni prezenţi: 36 din totalul de 37 consilieri judeţeni în funcţie.*